59. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ.Κ.12980 της 6/9 Αυγ. 1956 Περί καθορισμού ανωτάτου ορίου τιμών λιανικής πωλήσεως κατά χιλιόγραμμον σιγαρέττων Β΄ κατηγορίας. Εν όψει της παρ. 1 υπ’ αριθ. 1768/13.9.1955 πράξεως του Υπουργικού Συμβουλίου «περί διαρρυθμίσεως των τιμών λιανικής πωλήσεως των σιγαρέττων και του επ’ αυτών φόρου καταναλώσεως». Το κατά χιλιόγραμμον ανώτατον όριον τιμών λιανικής πωλήσεως των σιγαρέττων Β΄ κατηγορίας το καθοριζόμενον υπό της παρ. 1 της υπ’ αριθ. 1768/1955 πράξεως του Υπουργικού Συμβουλίου, προσαυξάνομεν, προκειμένου μεν περί σιγαρέττων συσκευαζομένων δια κυτίων των 20 σιγαρέττων κατά δραχ. 4,40, προκειμένου δε περί σιγαρέττων συσκευαζομένων δια κυτίων των 10 σιγαρέττων κατά δραχ. 8,80. Η ισχύς της παρούσης άρχεται από της δημοσιεύσεώς της δια της Εφημερίδος της Κυβερνήσεως. 